L 150/220
LT
Europos Sąjungos oficialusis leidinys
2023 6 9
b) sumažinti Sąjungos indėlį į šiltnamio efektą sukeliančių dujų išmetimą ir pasaulio biologinės įvairovės nykimą. 2.
Išskyrus kaip numatyta 37 straipsnio 3 dalyje, šis reglamentas netaikomas I priede išvardytiems atitinkamiems produktams, pagamintiems anksčiau nei 38 straipsnio 1 dalyje nurodyta data.
2 straipsnis Terminų apibrėžtys Šiame reglamente vartojamų terminų apibrėžtys: 1)
atitinkamos biržos prekės – galvijai, kakava, kava, alyvpalmių aliejus, kaučiukas, sojos ir mediena;
2)
atitinkami produktai – I priede išvardyti produktai, kuriuose yra atitinkamų biržos prekių, kurie buvo jomis šeriami arba pagaminti jas naudojant;
3)
miškų naikinimas – miškų pavertimas naudojimui žemės ūkio paskirties tikslais, neatsižvelgiant į tai, ar jis inici­ juotas žmogaus;
4)
miškas – didesnis nei 0,5 hektaro žemės plotas, kuriame medžių aukštis yra didesnis nei 5 metrai ir kurio daugiau kaip 10 % dengia medžių laja arba kuriame medžiai gali pasiekti šias ribas in situ, išskyrus žemę, daugiausia naudojamą žemės ūkio ar miesto reikmėms;
5)
naudojimas žemės ūkio tikslais – žemės naudojimas žemės ūkio tikslais, be kita ko, žemės ūkio plantacijoms ir apima atidėtus žemės ūkio plotus ir gyvulininkystę;
6)
žemės ūkio plantacija – medžiais apaugusi žemė žemės ūkio gamybos sistemose, pavyzdžiui, vaismedynuose, alyvpalmių plantacijose, alyvmedžių giraitėse ir agrarinės miškininkystės sistemose, augantys medžiai, po kuriais auginami pasėliai; jos apima visas atitinkamų biržos prekių, išskyrus medieną, plantacijas; žemės ūkio plantacijos neįtrauktos į termino „miškas“ apibrėžtį;
7)
miškų alinimas – struktūriniai miško dangos pokyčiai, pasireiškiantys: a) neliestų miškų arba natūraliai atželiančių miškų pavertimu plantaciniais miškais arba b) kita medžiais apaugusia žeme, taip pat neliestų miškų pavertimu pasodintais miškais;
8)
neliestas miškas – natūraliai atželiantis miškas, kuriame auga vietinės medžių rūšys ir nėra aiškiai matomų žmogaus veiklos požymių, o ekologiniai procesai nėra pastebimai sutrikdyti;
9)
natūraliai atželiantis miškas – miškas, kurį daugiausia sudaro natūraliai ataugę medžiai; jis apima bet kurį iš šių elementų: a) miškus, kurių atveju neįmanoma atskirti, ar jie buvo pasodinti, ar atžėlė natūraliai; b) miškus, kuriuose yra natūraliai ataugusių vietinių medžių rūšių ir pasodintų arba pasėtų medžių mišinys ir kuriuose natūraliai ataugę medžiai, pasiekę brandaus medyno amžių, turėtų sudaryti didžiąją medyno dalį; c) anksčiau natūraliai ataugusių medžių atžalynus; d) natūraliai ataugusius introdukuotų rūšių medžius;
10) pasodintas miškas – miškas, kurį daugiausia sudaro medžiai, išaugę sodinant ir (arba) tikslingai sėjant, su sąlyga, kad pasodinti arba pasėti medžiai, pasiekę brandaus medyno amžių, turėtų sudaryti daugiau kaip 50 % medyno tūrio.
Prie pasodintų miškų priskiriami anksčiau sodintų ar sėtų medžių atžalynai; 11) plantacinis miškas – intensyviai tvarkomas pasodintas miškas, kuris pasodinimo metu ir pasiekus brandaus medyno amžių atitinka šiuos kriterijus: viena arba dvi rūšys, tos pačios amžiaus klasė ir tolygūs atstumai; prie plantacinių miškų priskiriamos medienos, pluošto ir energijos gamybos tikslais sodintos trumpos rotacijos plantacijos, tačiau nepriskiriami apsaugos ar ekosistemų atkūrimo tikslais pasodinti miškai, taip pat miškai, išaugę sodinant ar sėjant, kurie, pasiekę brandaus medyno amžių, yra arba bus panašūs į natūraliai atželiančius miškus;